
საქართველოს საარჩევნო ადმინისტრაცია

საქართველოს ცენტრალური საარჩევნო 

კომისიის დადგენილება №32/2007

2007 წლის 7 დეკემბერი 

ქ. თბილისი

საქართველოს პრეზიდენტის 2008 წლის 5 იანვრის რიგგარეშე არჩევნებისათვის ზოგიერთი საარჩევნო ღონისძიების თაობაზე

საქართველოს ორგანული კანონის „საქართველოს საარჩევნო კოდექსი“ 25-ე მუხლის მე-2 და მე-3 პუნქტების, 29-ე მუხლის მე-3 პუნქტისა და 77-ე მუხლის საფუძველზე, საქართველოს ცენტრალური საარჩევნო კომისია ადგენს:

მუხლი 1. 
საქართველოს პრეზიდენტის 2008 წლის 5 იანვრის რიგგარეშე არჩევ​ნებისათვის კენჭისყრის დღეს განსხვავებული ზომისა და შეფერილობის კონვერტების გახსნის თაობაზე საუბნო საარჩევნო კო-მისიის მიერ მიღებული გადაწყვე​ტილების ოქმის ასლი მოთხოვნისთანავე გადაეცემა ამ უბანში რეგის-ტრირებულ დამკვირვებელს, საარჩევნო სუბიექტის წარმომადგენელსა და კომისიის წევრებს.


მუხლი 2. 
ოქმის ფორმას განკარგულებით ადგენს ცესკო.  


მუხლი 3. 
ეს დადგენილება შეიძლება გასაჩივრდეს თბილისის საქალაქო სასამართ​ლოს ადმინისტრაციულ საქმეთა კოლეგიაში (მისამართი: ქ. თბილისი, სარაჯიშვილის №1ა) მისი მიღებიდან 3 კალენდარული დღის ვადაში.


მუხლი 4. 
ეს დადგენილება ამოქმედდეს გამოქვეყნებისთანავე.

კომისიის თავმჯდომარე
ლ. თარხნიშვილი

კომისიის მდივანი
გ. მჭედლიძე

